b'\n_START_ARTICLE_\nMad\xc5\xbeari\n_START_SECTION_\nMad\xc5\xbeari v srednjem veku\n_START_PARAGRAPH_\nMad\xc5\xbeari so bili nomadsko ljudstvo ugrofinskega izvora s prvotno domovino ob ju\xc5\xbenem Uralu. Odtod so se najprej preselili na obmo\xc4\x8dje ju\xc5\xbene Rusije in Ukrajine ter se naposled za stalno naselili v Panonski ni\xc5\xbeini. Ni\xc5\xbeina je ustrezala njihovemu nomadskemu \xc5\xbeivljenju in je bila po frankovsko-avarskih vojnah tudi nenaseljena._NEWLINE_V pisnih virih se Mad\xc5\xbeari prvi\xc4\x8d omenjajo leta 862, ko pri\xc4\x8dnejo ogro\xc5\xbeati meje vzhodnega frankovskega kraljestva._NEWLINE_Po zaslugi svojih hitrih in gib\xc4\x8dnih konj so prodrli dale\xc4\x8d na zahod. To so bili predvsem roparski pohodi, saj so namensko napadali pode\xc5\xbeelje in tam neza\xc5\xa1\xc4\x8ditene cerkve in samostane, za katere so kmalu ugotovili, da so nezavarovana skladi\xc5\xa1\xc4\x8da premo\xc5\xbeenja (zlati sakralni predmeti,...)_NEWLINE_Tako so v letih 926 in 937 napadli zahodno frankovsko dr\xc5\xbeavo, enkrat pa so prodrli celo do \xc5\xa0panije._NEWLINE_Njihove prodore je zaustavil nem\xc5\xa1ki kralj Oton I., ki jih je premagal leta 955 v bitki pri Augsburgu. Potem so se naselili na prostranem obmo\xc4\x8dju panonske ni\xc5\xbeine, kjer \xc5\xbeivijo \xc5\xa1e danes.'